Source: http://docplayer.fi/4261890-Iin-kuntakentta-sosiaali-ja-terveyspalvelut-vaikuttavat-rakentuu-edelleen-hyvat-tuulet-mita-kuntaliitto-sanoo-uudistuksesta.html
Timestamp: 2017-09-26 04:14:56+00:00
Document Index: 20298728

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

IIN KUNTAKENTTÄ. Sosiaali- ja terveyspalvelut vaikuttavat. rakentuu edelleen HYVÄT TUULET. Mitä kuntaliitto sanoo uudistuksesta? - PDF
IIN KUNTAKENTTÄ. Sosiaali- ja terveyspalvelut vaikuttavat. rakentuu edelleen HYVÄT TUULET. Mitä kuntaliitto sanoo uudistuksesta?
Download "IIN KUNTAKENTTÄ. Sosiaali- ja terveyspalvelut vaikuttavat. rakentuu edelleen HYVÄT TUULET. Mitä kuntaliitto sanoo uudistuksesta?"
1 IIN HYVÄT Iin kuntatiedote viranomaistiedote TUULET KUNTAKENTTÄ rakentuu edelleen Mitä kuntaliitto sanoo uudistuksesta? teksti LEILA SILTANEN teksti ja kuva LEILA SILTANEN Politiikka on Iissä oikeaa politiikkaa, toteaa juuri 60 vuotta täyttänyt Markku Kehus. Iin Hyvät Tuulet toivottaa kunnanjohtajalleen hyvää kesää! Sosiaali- ja terveyspalvelut vaikuttavat kuntarakenteen muodostumiseen. Mitkä sitten ovat pinta-alaltaan laajojen kuntien tulevaisuuden näkymät, pohtii Iin kunnanjohtaja Markku Kehus. Valtakunnan uusi hallitusohjelma kiinnostaa myös Iissä. Ohjelman sisältö viitoittaa kuntien tulevaisuutta, vaikka tiedotusvälineitä seuraaville on näyttänyt siltä, että EU-tukipaketit ovat olleet ensisijainen huolenaihe. Kuntalakiuudistukset kuitenkin jatkuvat. Uudistuksia tehdään niin sanottujen vahvojen peruskuntien pohjalta, Iin kunnanjohtaja Markku Kehus selvittää. Koko prosessia ohjataan lailla, joka valmistellaan vuoden 2012 loppuun mennessä. Muidenkin kuin päättäjien on hyvä tuntea asiaan kuuluvaa terminologiaa. Peruskuntaa suurempi yksikkö on alueellinen piirikunta, joka sekin uutisissa aina silloin tällöin vilahtelee. Uudistamistyön pohjana ovat vahvat peruskunnat. Uudistuksessa pitää edetä kuntalaki etunenässä, ei sosiaali- ja terveyslainsäädäntö, virkamiestyöryhmää vetävä valtiovarainministeriön ylijohtaja Päivi Laajala totesi kuntarakennefoorumissa Helsingissä toukokuun puolivälissä. Kuntien kolmikantainen tulorahoitus Kuntien tulorahoituslähteet ovat verotulot, valtionosuudet ja omat maksut. Koska kunta toteuttaa yhteiskunnan palvelutuotantoa, valtio korvaa valtionosuudella niitä tehtäviä, jotka lailla kunnille on määrätty. Verotulojen suhteen Iissä on hyvä tilanne, ne ovat kasvaneet systemaattisesti, Iin kunnanjohtaja sanoo. Erityinen ilonaihe Kehuksen mielestä on se, että juuri äsken Iin kunnanvaltuustossa tehty arvio osoittaa, että Ii on hyvässä kunnossa. Valtuuston tekemässä arvioinnissa käytettiin sisäasiainministeriön laatimia kriisikuntakriteereitä. Arvioinnin tulos oli, että Iin kunnan kehitys on mennyt tasaisesti hyvään suuntaan. Isoja asioita on pystytty oikaisemaan, esimerkiksi velkamäärä ei ole lisääntynyt, päinvastoin se on vähentynyt. Kuntaliitosvaiheessa neljä vuotta sitten alijäämä oli viisi miljoonaa ja nyt se on kaksi. Alueellisella tasolla Suur-Oulun syntyminen on Iin kunnanjohtajan mielestä yksi sellainen asia, joka tietenkin herättää mielenkiintoa. Se, miten Ii siihen asemoituu, on kiintoisaa. Elinkeinojen kehittämisen puolelle uusiutuva energia ja siihen liittyvät uudet mahdollisuudet koko seutukunnan näkökulmasta ovat Iin kunnanjohtajan mielestä merkittäviä asioita. Investointeja tehdään ja välillä myös korjataan Kunnanjohtaja Kehusta harmittaa Valtarin koulun rakennusvirhe, joka nyt onneksi saadaan pois päiväjärjestyksestä. Kesällä vaihdetaan 2500 neliötä lattiaa. Urakkasopimukset tästä työstä on tehty. Uusiakin investointeja kunnassa tehdään. Uuden terveysaseman suunnittelu on käynnistetty, se nousee nykyisen terveysaseman paikalle, ja sen rakentaminen alkaa syksyllä Terveysasema on valmis vuonna Päivähoidon keskittäminen avopalvelukeskukseen jatkuu, ja nekin tilat valmistuvat vuonna Ojakylän koulun laajennuksen osalta urakkatarjouspyynnöt ovat lähdössä. Todella iso investointi on Iistä Haukiputaan kautta Ouluun kulkeva yhdysviemäri, se toteutuu Iissä Luettelo jatkuu: Lakson alueella tehdään hulevesien remonttia, alueelle rakennetaan uudet järjestelmät korjaamaan pintavesiongelmia. Iin Hamina on hyvällä tolalla, kunnallistekniikka on valmis ja tiet pinnoitetaan tänä kesänä, kunnanjohtaja sanoo ja toteaa, että tielinjauksen myötä kaavoitus etenee ja uusia maa-alueita omakotiasumista varten hankitaan sekä seurakunnalta että yksityisiltä. Eivät liene kunnanjohtajan työpäivät yksitoikkoisia? Markku Kehus kertoo viihtyvänsä työssään; toiminta sekä poliitikkojen että kunnan henkilöstön kanssa toimii. Hyvä työpaikka, vaikka ei välttämättä helpoin. Markku Kehuksen kesään kuuluu lähes muuttovalmiin talon viimeistely yhdessä vaimon kanssa. Vuosina tarvitaan kokoava rakenneuudistus. Kunnilla tulee olla siinä prosessissa keskeinen rooli, todetaan Kuntaliiton materiaaleissa. Kuntaliiton mukaan tavoitteena on, että maassa on vuoden 2017 alussa vahvoihin peruskuntiin perustuvat rakenteet. Alueellinen erilaisuus on tärkeää tunnistaa uudistuksen keskeiseksi lähtökohdaksi, Kuntaliitosta viestitetään. Vahvan peruskunnan malli tarvitsee omat sovellutuksensa ainakin kolmelle erityyppiselle alueelle: - Helsingin ja sen ympäristökuntien osalta tarvitaan omat ratkaisut. - Kehittyville kaupunkiseuduille muodostetaan työssäkäyntialueeseen tai muuhun toiminnalliseen kokonaisuuteen perustuvia kuntia. - Muille alueille muodostetaan maakuntiin tai muihin laajoihin alueisiin perustuvia vahvoja kuntia. - Silloin kun ei ole edellytyksiä vahvan peruskunnan muodostamiselle, suuren väestöpohjan palvelut turvataan laajan alueen piirikuntaratkaisulla. Miten sitten maaseudulla? Maaseutukuntia pitää ohjata maaseudulta käsin myös jatkossa, ei voi olla niin, että meillä on Suomessa vain pelkkiä kaupunkiseutuja, Iin kunnanjohtaja tuumaa. Kuntaliiton mukaan laajalla maaseutuvaltaisella alueella on käytössään kaksi vaihtoehtoista mallia: Ensisijaisena vaihtoehtona on laajan alueen vahva peruskunta, jossa koko alue muodostaa yhden kunnan yhdessä alueen keskuskunnan kanssa. Alueilla, joilla kunnat eivät kykene muodostamaan vahvaa peruskuntaa, ne järjestävät ainakin suuren väestöpohjan palvelut - sosiaali- ja terveydenhuolto ja toisen asteen koulutus - yhdessä kuulumalla monialaiseen, laajan alueen piirikuntaan. Piirikunnan tulee täyttää vahvan peruskunnan väestöpohjan vaatimukset eikä se ole alueellisesti sidottu maakuntajakoon. Piirikunnalla on kuntien valtuustojen valitsema valtuusto ja sille kuuluvien palvelujen järjestämisvastuu.
2 2 IIN HYVÄT TUULET Iin kuntatiedote viranomaistiedote 2/2011 Kuivaniemen kotiseutuyhdistyksen kesätapahtumia 2011 Kuivaniemen kotiseutupäivää ja Kotiseutuyhdistyksen 60-vuotisjuhlaa vietetään sunnuntaina Tarkempi aika selviää toukokuun lopussa, ja tilaisuudesta ilmoitetaan ilmoitustauluilla ja lehdissä. Ii on jokaiselle jotakin Yhteislaulutilaisuudet Kuivaniemen kotiseutumuseolla: torstaina 7.7. klo torstaina klo sunnuntaina 7.8. klo sunnuntaina klo Sateella tilaisuus pidetään Kirkonkylän koululla sisätiloissa. teksti LEILA SILTANEN Kaupankäynnistä, teollisesta perinteestä, puun uitosta, kalastuksesta ja tervasta voimiaan kasvattaneesta Iin kunnasta on kehittynyt moderni pitäjä, joka elää ajassa. Ii on kasvava mutta kodikas kunta, jonka väkiluku on lisääntynyt aina 1980-luvulta lähtien. Iin seudun kehittyminen ja voimistuminen on seurausta yhteistoiminnallisesta kehitystyöstä; kunnan panostuksesta omien palveluidensa ja elinkeinoelämän kehittämiseen sekä maaseutumaiseen asumiseen ja edullisten tonttien tarjontaan. Läheisyys naapurikaupunki Oulun kanssa lisää myös Iin vetovoimaa. Iin kunnan panostus elinkeinoelämään voimistui 1970-luvulla ja yritysten määrä alkoi kasvaa voimakkaasti 1980-luvun lopulta alkaen. Mutta Iin elinkeinoelämän vireys on paljon vanhempaa perua. Iin Hamina oli Perämeren itärannikon tärkeimpiä kauppapaikkoja jo keskiajalla. Kauppiaita houkutteli Iijoen lohi. Kala-asiat ovat Iille tärkeitä myös nykyisin: Iin Lohimarkkinat järjestetään tänä vuonna sunnuntaina 12. kesäkuuta. Iin elinkeinoelämän todellista kulta-aikaa elettiin 1800-luvulla. Jo edellisellä vuosisadalla oli perustettu Iin ensimmäiset vesisahat ja -myllyt. Suuri asia Iille oli Olhavan lasitehtaan käynnistyminen vuonna Tehtaan toiminta kesti pitkään, tosin välillä keskeytyen sata vuotta. Samaan aikaan tapahtui sahateollisuudessa innovaatio, kun Iin Rantakestilässä aloitti sahaamisen Suomen ensimmäinen höyrysaha vuonna Höyrysahan toimintaa tuki oivasti ei vain Iin Haminan markkinat, vaan myös vesikuljetustie Iijoki. Haminan markkinat olivat oululaisten laivanvarustajien merkittävin tervanostopaikka, ja yli tervatynnyriä kesässä siirtyi jokivarren talonpojilta Oulun kauppaporvareille. Iin markkinoiden perinteitä jatketaan tänäkin vuonna järjestämällä Iin Wanhan Haminan markkinat päivänä syyskuuta. Iijokilaakson sahojen tuotteille tarvittiin vientisatama, joka kehittyi Iin edustalle Röytän saareen. Röytän satama toimi 1890-luvulta 1960-luvun loppuun. Kun tervalauttojen virta ehtyi Iijoella, täytti joen kesäisin uitto. Iijoen uitto alkoi 1900-luvun taitteessa ja sitä kesti vuoteen Uittoperinteitä Iissä vaalitaan silti, tänä vuonna Kuningasjätkä - Iin Tukkilaiskisat pidetään lauantaina 2. heinäkuuta. Iin ensimmäinen kauppa aloitti Pohjois-Iin Akolassa vuonna 1858, minkä jälkeen kauppoja perustettiin verrattain nopeaan tahtiin koko pitäjän alueella. Iin Haminasta syntyi 1800-luvun loppupuolelta taajama, jossa oli runsaasti käsityöläisiä ja kauppiaita. Vilkasta kauppaa käydään nykyisin myös Kuivaniemen Pitäjämarkkinoilla, jotka pidetään tänä vuonna heinäkuuta. Pitäjämarkkinoilla on 25 vuoden historia. Vuosittain yli sata kauppiasta käy kauppaa markkinatorilla tarjoten tavaravalikoimastaan hyödykkeitä moneen tarpeeseen. Kävijöitä Kuivaniemen Pitäjämarkkinoilla on vuosittain yli Tuupa sinäki käymään Iisä! Lisää tapahtumia sivuilla 4 ja 5 Talkoot kotiseutumuseolla alkaen koko kesän joka tiistai klo Yhdistys tarvitsee vapaaehtoistyövoimaa myös laulutilaisuuksissa muun muassa lätynpaistoon. Yhdistys on ottanut talkoovakuutuksen vapaaehtoisille työntekijöilleen. Kotiseutumuseo on avoinna heinäkuun ajan lauantaisin ja sunnuntaisin klo Näyttelyn teemana on maatalous. Tarvitsemme vanhoja maatalousaiheisia valokuvia näyttelyaineistoksi. Niitä voi toimittaa Annelle kirjastoon mahdollisimman pian. Kuvat skannataan ja palautetaan omistajalle. Alkuperäisiä kuvia ei laiteta näyttelyyn. Voit halutessasi toimittaa kuvat myös valmiiksi skannattuna Annen sähköpostiin. Museon pihalla olevaan Ollikaisen taloon tehdään kastemekkonäyttely. Jos sinulta löytyy vanha kastemekko, jonka voisit lainata näyttelyyn, ota yhteys yhdistyksen sihteeriin tai tule talkooiltana museolle mekko mukana. Yhdistys on teettänyt Kuivaniemen isännänviirejä varustettuna Iin kunnan vaakunalla. Viiri on sinivalkoinen ja kooltaan 40 x 400 cm. Viirin hinta on 55 /kpl, ja niitä saa ostaa yhdistyksen sihteeriltä tai pitäjämarkkinateltalta. Yhteystiedot: sihteeri Anne Riepula p IIN HYVÄT Iin kuntatiedote viranomaistiedote 2/2011 TUULET Julkaisija: Iin kunta, Jokisuuntie 2, Ii Vaihde: (08) Neuvonta: Faksi: (08) Toimitus: Leila Siltanen, p Käyntiosoite: Iin Hyvät Tuulet, Iin Micropolis, Piisilta 1, Ii Taitto: Rantapohja Paino: Suomalainen Lehtipaino Seuraava Iin Hyvät Tuulet ilmestyy tiistaina aineisto tulee toimittaa 5.8. mennessä sähköpostitse: Iin pääkirjaston lainausautomaatin nimikilpailu on ratkennut! Iin pääkirjastossa on joulukuun lopulla otettu käyttöön lainausautomaatti. Ensimmäisten kuukausien kokemukset ovat olleet myönteisiä, ja asiakkaat ovat ottaneet itsepalvelumahdollisuuden innokkaasti vastaan. Nimikilpailu uudelle itsepalvelulaitteelle julistettiin helmikuussa, ja ideointiaikaa ehdotuksille oli maaliskuun puoleenväliin asti. Määräaikaan mennessä jätettiin runsaasti hauskoja ja mitä mielikuvituksellisimpia ehdotuksia, joiden joukosta kirjaston henkilökunta on nyt tehnyt valintansa. Nimikilpailun voittaja ja siten lainausautomaatin uusi nimi on Härveli. Voittajaehdotuksen teki Jukka Hiltunen, joka palkitaan kekseliäisyydestään kirjapalkinnolla. Kirjaston väki onnittelee voittajaa ja toivottaa kaikki asiakkaat tervetulleiksi viimeistään nyt kokeilemaan uutta Härveliä!
3 IIN HYVÄT TUULET Iin kuntatiedote viranomaistiedote 2/ Uutisia lyhyesti on koonnut LEILA SILTANEN Kuivaniemen terveysasema on kiinni Kesäsulkemisen piiriin kuuluvat vastaanotto, kuntoutus, mielenterveystyö ja suun terveydenhuolto. Kiinniolon aikana asioidaan Iin terveysasemalla osoitteessa Asematie 169, puhelinnumero on sulkemisen aikana (08) Kesäsulkemisen aikana reseptit uusitaan pääterveysasemalla Iin keskustassa. Ennen sulkemista uusittaviksi haluttavat reseptit on toimitettava terveysasemalle viimeistään perjantaina 17. kesäkuuta. Lääkäri käy hoivayksikössä kesäsulkemisen aikana kerran viikossa sekä antaa lääketieteellisen tuen kotihoidon piiriin kuuluville palveluille. Iin kuntailmettä kohennetaan Iin kunta kohentaa kuntailmettä rakentamalla E75 -tien välittömään yhteyteen Koskiniemen alueelle niin sanotun taidepuistoalueen. Kunnassa uskotaan, että investointihanke parantaa kuntailmettä merkittävästi, sillä alue sijaitsee kuntakeskuksen itäpuolella aivan valtatien läheisyydessä. Hankkeessa alue raivataan siten, että valtatielle aukaistaan koko Koskiniemen matkalta suora jokinäkymä ja alueen voi kiertää reilu kolme metriä leveää kivituhkapinnoitettua polkua pitkin. Alueelle tulee myös eväs-, onkilaituri- ja kivenheittopaikka. Hanke toteutetaan Taidekeskus KulttuuriKauppilan, Iin kunnan teknisten palveluiden ja Ii-instituutin kansainvälisyys- ja kulttuuripalveluiden yhteistyönä. Aktiivisesti mukana on myös Iin seurakunta, jonka omistuksessa Koskiniemen alue on. Päivystysnumero eläinlääkärille Pudasjärven, Iin, Haukiputaan ja Yli-Iin päivystysalueella toimii yksi yhtenäinen eläinlääkärin päivystysnumero, joka on Numero on maksullinen ja se toimii VAIN päivystysaikaan, eli arkisin klo ja viikonloppuisin perjantai-illasta klo 16 lähtien maanantaiaamuun klo 8.00 saakka. Muina aikoina eläinlääkärit vastaavat omista numeroistaan. Eläinlääkärin puhelinaika on arkisin klo , p tai Muina aikoina lääkäri on työtehtävissään. Iin kunnan matkailuohjelman toteutus alkaa Iin kunnan matkailuohjelman toimeenpano on alkamassa. Sen eteenpäinviennistä vastaa Iilaakso Oy. Ohjelman tavoitteena on matkailualan työpaikkojen ja liikevaihdon lisääminen. Matkailu on yritystoimintana kehityspotentiaalia omaava toimiala Iin kunnan alueella. Kunnan alueen läpi johtaa maan pääväylä E-75, mikä luo hyvät edellytykset saada osa liikennevirroista hyödyttämään Iin talouselämää ja hyvinvointia. Elinkeinona matkailu on työvoimavaltaista ja sopii hyvin pohjoiseen, projektipäällikkö Kai Harju Iilaakso Oy:stä toteaa. Matkailuohjelmaa päivitetään ajan tasalle ja sitä pyritään tekemään käytännönläheiseksi. Kuten tiedossa on, matkailija saadaan pysähtymään vetovoimaisilla käyntikohteilla, kiinnostavilla tapahtumilla ja hyvillä paikkakunnan palveluilla. Matkailijoiden viipymän pidentämiseksi tarvitaan myös laadukasta majoituskapasiteettia, ravitsemus- ja ohjelmapalveluja. Keinoihin ottaa omansa ohisoljuvasta liikenteestä haetaan toimivaa mallia. Ohjelmaa toteuttamaan kutsutaan kaikkia kiinnostuneita yrityksiä ja yhteisöjä. Ilman paikallista yhteistyötä ei uutta tarjontaa synny. Näkyvyyttä paikkakunnan tarjonnasta pitää saada enemmän kunnan ulkopuolelle, Oulun seudulle ja koko maahan. Iin kunta osallistuu rahoituspanoksellaan paikallisen yhteistyön synnyttämiseen hankerahoitusta haettaessa. Iilaakso Oy:ssä asiaa hoitaa projektipäällikkö Kai Harju p Viime vuonna Iihin 60 uutta yritystä Iihin perustettiin viime vuonna 60 uutta yritystä, niistä viisi oli asuntoyhtiöitä. Toisaalta 21 yritystä lopetti toimintansa, jolloin kokonaismäärä kasvoi 39 yrityksellä. Pudasjärvellä uusia yrityksiä syntyi 40, joista yksi oli asuntoyhtiö. Toimintansa Pudasjärvellä lopetti 20 yritystä, joten nettokasvu oli 20 yritystä. Utajärvellä uusia yrityksiä perustettiin 13 ja lopettajia oli kuusi. Vaalassa uusia oli yhdeksän ja lopettaneita viisi. Iissä on ideaa! Rakenna koti Iihin Ii sijaitsee vain 25 minuutin ajomatkan päässä Oulun keskustasta. Ii on hyvä paikka asua, kunta on erityisesti lapsiperheiden suosiossa. Iin kunnalla on omakotitalotontteja Iin Tikkasenharjussa, Alarannalla, Olhavassa, Kaakkurinniemellä, Niittyrinteellä ja Kuivaniemen asemalla. Kysy myös teollisuustonteista. Lisätietoja: Tekninen johtaja / kaavoittaja Markku Vitikka, p Asiakaspalvelu, rakentaminen ja tontit, Paula Tolonen p Rakennustarkastaja Hannu Paasovaara, p Ii on hyvä paikka yrityksille Yritykset ovat Iissä sijoittuneet kunnan eri osiin; taajamiin, asutuskeskusten läheisyyteen tai yrityskeskittymiin, kuten Iilaaksoon, joka on yksi vahva yrityskeskittymä alueella. Useimmat Iilaaksossa toimivat yritykset ovat pääasiassa teollisuus- ja tuotantoperäisiä yksikköjä. Rakennusteollisuuden sekä konepaja- ja puuteollisuuden rinnalla Iissä toimii ympäristöteknologian, energiantuotannon, kumi- ja muoviteollisuuden, pakkausteollisuuden sekä hienomekaniikan ja metallialan yrityksiä, näiden alihankkijoita ja yhteistyökumppaneita sekä lukuisa määrä palveluyrityksiä. Suurin osa kaupan palveluista on Iin keskustassa. Lisätietoja yritystiloista: Iilaakso Oy:n toimistusjohtaja Ari Alatossava, p Iin kunta, Jokisuuntie 2, PL 24, Ii p , f ,
4 4 IIN HYVÄT TUULET Iin kuntatiedote viranomaistiedote 2/2011 KulttuuriKauppilan KESÄSSÄ Maailmankuulu vieras ja tuulia Kiinasta teksti LEENA VUOTOVESI Suomen kansainvälisesti tunnetuin nykytaiteilija (lainaten YLE:a ja Helsingin Sanomia), taiteen akateemikko Eija-Liisa Ahtila (s.1959) kohtaa pohjoisen taiteilijat Kari Södön ja Pia Hentusen Taidekeskus KulttuuriKauppilan kesänäyttelyssä Ahtila on tunnettu yksityisnäyttelyistään maailman arvostetuimmissa museoissa, mm. New Yorkin MoMA:ssa 2006 ensimmäisenä suomalaisena kuvataiteilijana, Lontoon Tate Modernissa ja Pariisin Jeu de Paumessa. Hän on osallistunut maailman suurimpaan nykytaiteen näyttelyyn documentaan, Venetsian biennaaleihin ja Sao Paulon biennaaliin. Ahtila on palkittu Pro Finlandialla, Vincent van Gogh -palkinnolla, Prinssi Eugen -mitalilla ja Artes Mundi -palkinnolla. Ahtila, joka on pitänyt yhteisnäyttelyn Pablo Picasson kanssa, tuo Kulttuuri- Kauppilaan videoinstallaationsa, joka valtaa Kauppilan vanhan koululuokan. Teoksessa nimeltään Lohdutusseremonia kaupunkilaistunut nuoripari käy läpi suhdettaan myrskyisänkin tunnelman kautta ja päätyy ennalta-arvaamattomaan ratkaisuun tulevaisuudestaan. Ahtila onkin tunnettu videoteoksista, jotka eivät jätä ketään kylmäksi. Nuori kiinalainen nykytaiteilija, taidemaalari Danni Xi on KulttuuriKauppilan kesän residenssivieras. Danni asuu ja työskentelee Pekingissä. Menestyvän taiteilijan näyttelyitä on kotimaan lisäksi nähty mm. Egyptissä ja Yhdysvalloissa. Danni kertoo inspiraationsa lähteeksi jatkuvan kiinnostuksen historiaan ja kulttuuriin. Hän tarkkailee ihmisenä olemista filosofian, kulttuuristen muutosten ja kanssaihmisten kautta tulkiten tätä päivää sanojensa mukaan menneisyyden viisauden kautta. Danni Xi asuu ja työskentelee kesä-elokuun KulttuuriKauppilan vanhan koulurakennuksen residenssissä. Tervetuloa kesänäyttelyn avajaisiin to 9.6. klo 18 tapaamaan sekä Eija-Liisa Ahtilaa että Danni Xiä! IiHappens KESÄ 2011 teksti RIITTA RÄINÄ IiHappens sisältää kulttuuria, tapahtumia, liikkumista, musiikkia, näytelmiä, markkinoita, lukemista ja tekemistä koko perheelle. Esitettä otetaan 6000 kappaleen painos, jotta sitä saadaan jakoon vierailijoiden tarpeisiin myös huoltoasemille ja iiläisiin käyntikohteisiin. Maailmanhistorian ensimmäinen IiHappens ilmestyy ja jaetaan jokaiseen iiläiseen postilaatikkoon ja postitse kesäasukkaille kesäkuun alussa myös mainoskiellosta huolimatta, sillä IiHappens kesä 2011 ei sisällä mainoksia. IiHappensiin on koostettu ensimmäistä kertaa Ii-instituutin kaikki kuntalaisille, kesämökkiläisille ja vierailijoille suunnatut vapaa-ajanviettomahdollisuudet, joita Iin kunta järjestää. IiHappens sisältää myös koko Iin kunnan tapahtumakalenterin, johon on pyritty kokoamaan koko kesäkauden 2011 tarjonta bingoista pesäpalloon. Varsinkin tapahtumakalenterin teko on ollut haasteellista, kun Ii on varsinainen tapahtumatarjonnan luvattu alue. Tästä kertoo hyvin pitkälle se, että tätä uutista kirjoittaessa eletään toukokuun puoltaväliä ja IiHappensin viides versio on vielä kesken, kun uusia tapahtumapäivämääriä pukkaa koko ajan Iin kunnan nettisivujen tapahtumakalenteriin tulevan Lisää tapahtuma -palvelun kautta. Jatkosta on myös päätetty, seuraava IiHappens, joka kattaa syksyn 2011 ja kevään 2012, ilmestyy elokuun puolivälissä Tuolloin pääteema on Kansalaisopiston kurssit. Seuraavaan IiHappensin tapahtumakalenteriin halutut tapahtumat kannattaa laittaa tulemaan Iin kunnan nettisivujen kautta. Museokahvila Huilinki avoinna koko kesän Museokahvila Huilinki avaa ovensa sunnuntaina Iin Lohimarkkinoiden yhteydessä tuolloin starttaa klo 12 myös Naisten 10. Museokahvila on avoinna tiistaista sunnuntaihin klo 11 17, ja maanantaisin Huilingin emännät pitävät vapaapäivän. Museokahvila ja Iin kotiseutumuseot ovat avoinna aina 14. elokuuta saakka, joten kannattaa käydä tutustumassa paikalliseen historiaan, ja hintakaan ei ole esteenä, sillä Iin kotiseutumuseoon, Uittomuseoon ja Maatalous- ja kalatalousmuseoon on kaikilta vapaa pääsy. KulttuuriKauppilan tapahtumia: 9.6. klo 18 KulttuuriKauppilan kesänäyttelyn avajaiset ti-su klo KulttuuriKauppilan kesänäyttely avoinna (juhannuksena suljettu) Avoimet lasten taidetyöpajat KulttuuriKauppilassa: klo Pienoismajat, kuvanveistäjä Antti Ylönen klo Musavideotyöpaja, tuottaja Janne Nyyssönen klo Maalaustyöpaja, kuvataiteilija Sanna Koivisto klo Värjäyksen mysteeri, tekstiilitaiteilija Helena Kaikkonen. Ulkoilmakonsertit Iijokivarressa KulttuuriKauppilassa, sateen sattuessa ateljeissa: klo 19 Iin Lauluviikon lied-duojen päätöskonsertti klo 20 Jukka Takalon kesäyön konsertti: Kesällä ei mennä nukkumaan. Popkupletteja näiltä main ja protestilauluja vastarannalta. Kitarakonsertti KulttuuriKauppilassa ti klo Iin taidekoulun nuoret kitaristit esiintyvät Samae Koskinen. Yksinäisten illat -konsertti yhteistyössä Oulun Juhlaviikot. Runobussikuljetus Oulu-Ii-Oulu.
5 IIN HYVÄT TUULET Iin kuntatiedote viranomaistiedote 2/ Kesän tapahtumia UIMAKOULU JATULISSA Uimakoulut Vesi-Jatulissa Haukiputaalla Hinta: 35 / lapsi. Ilmoittautuminen alkaa 26.5., ilmoittautumiset Iin kunnantalon info-pisteeseen (avoinna arkisin ): Helena Kurttilalle: Ilmoittaudu 6.6. mennessä! BUSSI 1 URHEILUKENTTÄ (Lähtö 9.20 urheilukenttä) ryhmä 11 lasta isoallas 9-10 v ja 11 lasta 7-8 v opetusallas ryhmä 11 lasta opetusallas 6-7 v ja 11 lasta yli 12 v isoallas BUSSI 2 KUIVANIEMI (Lähtö Kuivaniemen Kievari) ryhmä 15 lasta 6-8 v opetusallas ryhmä 10 lasta 5 v ja 15 lasta v isoallas BUSSI 3 YLI-II (Lähtö Yli-Ii Vorelli) ryhmä 15 lasta 6-7 v opetusallas ja 15 lasta 9-12 v isoallas ryhmä v opetusallas LINJA-AUTOAIKATAULU: Auto 1: klo 9:20 Iin urheilukenttä klo 9:40 Haukipudas Vesi-Jatuli klo 10:30 Kuivaniemi Kievari klo 11:00 Iin urheilukenttä klo 11:15 Haukipudas Vesi-Jatuli klo 12:00 Haukipudas Vesi-Jatuli klo 12:15 Iin urheilukenttä klo 12:30 Haukipudas Vesi-Jatuli klo 13:15 Haukipudas Vesi-Jatuli klo 13:30 Iin urheilukenttä klo 14:00 Kuivaniemi Kievari Auto 2: klo 12:00 Yli-Ii Vorelli klo 12:30 Iin urheilukenttä klo 12:45 Haukipudas Vesi-Jatuli klo 15:00 Haukipudas Vesi-Jatuli klo 15:15 Iin urheilukenttä 15:45 Yli-Ii Vorelli Lisätietoa: Mikko Niiranen p , Leiri Oivangissa Seikkailuleiri Kuusamon Oivangin nuorisokeskuksessa Mukaan pääsevät syntyneet lapset. Ohjelmassa kaikennäköistä erilaista hauskanpitoa seikkailun hengessä. Leirin hinta 90 e, joka sisältää täyden ylläpidon leirin aikana. Ilmoittautuminen alkaa ja päättyy 13.6., ilmoittaudu kunnantalon infoon p Helena Kurttila. Lisätietoa Pekka Suopanki p KESÄKERHOT 2011 Kesäkerhot on tarkoitettu alakouluikäisille. Kerhossa leikitään, liikutaan, pelaillaan ja askarrellaan. Kerhot ovat maksuttomia ja toimivat päivisin klo Omat eväät mukaan, ilmoittautuminen paikan päällä. Kesäkerhopaikat Iissä ja Yli-Iissä Kuivaniemi (urheilukenttä) Alaranta, koulu Liikuntahalli Vorelli Olhava, koulu Pohjois-Ii, koulu Jakkukylä, koulu Ojakylä,koulu Jokikylä, koulu Hamina, koulu Yliranta, koulu Lisätietoa p Koko perheen retki Kalajoelle vesipuisto Jukuparkkiin ti-su klo Iin kotiseutumuseo ja museokahvila Huilinki avoinna (juhannuksena suljettu). Museolta alkaa lasten seikkailureitti! Kysy aloitusohjeet museokahvilan pitäjältä. Iin kansalaisopisto p , tai s-posti CVT-kurssi / kokonaisvaltaisen äänenkäytön tekniikka Iin lauluviikon yhteydessä ma klo , ti klo ja ke klo Nätteporissa. Opettajana Mari Leppävuori. Kaikki kurssilaiset voivat seurata opetusta ja osallistua yhteisharjoituksiin koko kurssin ajan. Aktiivioppilaat saavat tämän lisäksi valita kappaleen tai tietyn kohdan kappaleesta, jota työstetään henkilökohtaisin harjoituksin. Kurssimaksut, aktiivioppilaat 70 ja passiivioppilaat 40. Ilm mennessä. Lisätietoja Jari Ruonala CVT-kirjan esittely löytyy Huom. syksyn yksinlaulu- ja laulustudion kurssilaiset/kurssille haluavat. Hakulomakkeet löytyvät opiston nettisivuilta tai opistolta. Tästä ei tule opinto-ohjelmaan enää kurssia, johon olisi ilmoittautuminen. Ikonimaalaus kesäkurssi Nätteporin taideluokassa klo Kurssimaksu 25. Ilm mennessä. Koko opinto-ohjelma netissä: Iin kansalaisopiston ja taidekoulun vuosinäyttely Nätteporissa. Avajaiset perjantaina klo 18-20, näyttely avoinna klo Ikonit esillä Nätteporin alakerran vitriinissä kirjaston aukioloaikoina. Iin kansalaisopiston ja taidekoulun töitä esillä Nätteporissa su 3.7. klo Iin lauluviikko. Haminan koulu ja Nättepori Lied-duokurssi, johon osallistutaan laulaja-pianisti -pareina. Yksinlaulun mestarikurssi ja kaksi yksinlaulukurssia. Hakulomakkeet Iin kunnan nettisivulta: vapaa-aika/kansalaisopisto/lomakkeet. Lied-duokurssilla ja yksinlaulukursseilla on muutama paikka vapaana. Lisätietoja antaa musiikinopettaja Jari Ruonala p Iin Lauluviikko 2011 konsertit Lied-duokurssin päätöskonsertti KulttuuriKauppilassa to klo Ulkoilmakonsertti tai sään niin vaatiessa Sanna Koiviston ateljeessa. Iin Lauluviikon konsertti Kuivaniemen kirkossa pe klo Yksinlaulun mestarikurssin ja yksinlaulukurssien opiskelijat esiintyvät. Yksinlaulun mestarikurssin päätöskonsertti su klo Iin srk-talolla. Lauluviikon päätöskonsertti ma klo Iin srk-talolla. Esiintyjinä yksinlaulukurssien opiskelijat. Pikkujuhannus-kansanmusiikkitapahtuma Huilingin näyttämöllä ke klo Iin Laulupelimannit ja ympäristökuntien kansanmusiikkiyhtyeet esiintyvät. Iin Laulupelimannien 40-vuotislevyn julkistaminen. Mukana myös kansanmusiikkiryhmä Petroskoista Iin kotiseutuviikko: klo 18 Iin kesäteatterin Fedja-setä, kissa ja koira -näytelmän ensi-ilta, Huilingin näyttämö klo 14 Iin kesäteatteri 1.7. klo 18 Iin kesäteatteri 3.7. klo 12 Iin kotiseutujuhla, Huilingin näyttämö ja klo 18 Iin kesäteatteri 6.7. klo 18 Iin kesäteatteri 7.7. klo 14 Iin kesäteatteri Valto Pernu Photo Marathon, Ii
6 6 IIN HYVÄT TUULET Iin kuntatiedote viranomaistiedote 2/2011 Iin vedet vetävät Juhis saapuu Pojan kanssa Iihin su teksti PIA UKKOLA Iin vesistö on moni-ilmeinen, ja yksin merenrantaakin on yli 50 kilometriä. Soutu- ja pienmoottoriveneily ovat suosittuja Iissä, koska niitä harrastetaan usein mökeillä ja ne liittyvät kiinteästi kalastamiseen. Soutu- ja pienmoottoriveneily ovat harrastuksen lisäksi yleinen keino liikkua vesillä. Pienemmillä veneillä on hauska tehdä pyrähdyksiä lähisaariin tai Iijokisuun aallonmurtajan ihanalle hiekkarannalle. Suuremmilla matkaveneillä, joissa on parempi asumismukavuus, voi suunnistaa pidemmillekin lomamatkoille. Veneen koko, nopeus ja varustus valitaan omien mieltymysten, tarpeiden ja kukkaron mukaan. Usein ensimmäinen vene on pienehkö. Kun lähivedet ovat käyneet tutuiksi ja merenkulkutaidot karttuneet, siirrytään isompaan veneeseen ja kenties kaukaisemmille vesille. Veneilyn voi aloittaa jo nuorena. Iissä harrastuksen aloittamiseen ei tarvita edes omaa venettä, sillä Iin Meriseuralla on käytettävissä optimistijollia ja E-jolla opinhaluisille lapsille ja nuorille. Jolla on ominaisuuksiensa puolesta erinomainen lasten alkeisvene, jolla opitut veneilytaidot eivät mene hukkaan. Jollapurjehdusta voi kokeilla seuran järjestämissä harjoituksissa Iin Rantakestilässä. Juhamatti Aaltonen (oikealla edessä) ja Anssi Salmela laskeutuvat koneesta Helsingin lentokentällä Kuva: Vesa Moilanen, Lehtikuva Iin poika toi Suomelle Iin Meriseura on aktiivinen vesillä liikkuja, yhdistys on perustettu vuonna 1972 edistämään ja kehittämään paikallista veneilykulttuuria ja nuorisotoimintaa. Veneilyseura yhdistää vesillä liikkumista harrastavia ihmisiä. Seuran jäsenet jakavat auliisti tietoa, taitoa ja kokemuksiaan uusille jäsenille, ja harrastus syvenee kuin huomaamattaan elämäntavaksi. Seuran tukikohdassa Röytän saaressa nautitaan merestä ja saunasta. Majalla voi kokea iloista yhteisöllisyyttä tai täydellistä rauhaa meren välkkeessä. teksti LEILA SILTANEN Retkiveneily on koko perheelle soveltuva yhteinen harrastus. Tässä monipuolisessa vapaa-ajan harrastuksessa yhdistyvät liikunta, virkistäytyminen, oppiminen, hyvinvointi, yhdessäolo ja luonnosta nauttiminen. Kuvassa Iin Röyttä. Iiläinen Juhamatti Aaltonen on yksi niistä ihanista Leijona-miehistä, jotka nostattivat meidän suomalaisten tunteet pilviin Suomen murskatessa Ruotsin MM-finaalissa. Uskoa Suomen miehiin kyllä kotikonnuilla riitti, mutta taisipa MM-kisojen maalikuninkuus lyödä ruotsalaiset ällikällä. Kun Ylen toimittaja kysyi Aaltoselta, miltä hänestä tuntui, kun mestaruuspysti ilmaan nostettiin, maailmanmestaria mukaillen: Kylymiä värreitä tuli, Juhamatti vastasi leveällä pohjosen murteella. Ja värreitä maailmanmestaruus on ei vain Iissä vaan koko Suomessa nostattanut. Iiläisittäin on hienoa nähdä, minne oman kylän poikien ja tyttöjen tiet voivat viedä. Iiläiset ovat urheilukansaa, se tuli jälleen toteennäytetyksi. Junnusta asti on kiekko pyörinyt Nuorena vitsa väännettävä, sananlasku pätee tässäkin. Nyt 4-vuotiaan tytön isä Juhamatti aloitti jääkiekon pelaamisen 5-vuotiaana. Rantapohjassa oli silloin ilmoitus kiekkokoulusta Haukiputaalla, ja sinne se poika omasta halustaan sitten vietiin. Juhis oli pienenä yleisurheilija, mutta jääkiekko vei hänet täysin, Marjo Aaltonen kertoo pojastaan. Äiti muistaa hyvin, että päiväkodista lähtien on treeneissä käyty. Joukkueessa Juhamatti on pelannut 6-vuotiaasta asti. Kahdeksan vuoden vanhana hänet kutsuttiin Kärppiin. Iin Hyvät Tuulet toivottaa Juhamatille ja hänen koko perheelleen hyvää kesää.
7 IIN HYVÄT TUULET Iin kuntatiedote viranomaistiedote 2/ Iin työvoimapalvelut uudistuvat Yhteispalvelupiste avataan syyskuussa teksti OUTI PARHANKANGAS Iin alueen työvoimapalvelut ovat muuttuneet. Iin toimipiste sulki ovensa , jonka jälkeen palvelut ovat olleet saatavissa muista Oulun seudun TE-toimiston toimipisteistä sekä Meri- Lapin TE-toimistosta. Syyskuussa Iin palveluihin saadaan täydennystä, kun kunnan ja Oulun seudun TE-toimiston yhteispalvelupiste avaa ovensa. Yhteispalvelupiste ei korvaa kokonaan aikaisemman toimipisteen palveluita, mutta se helpottaa asiointia erityisesti silloin, kun asia ei vaadi työvoimavirkailijan henkilökohtaista palvelua. Iin kunnanvirastotalolle avattavassa yhteispalvelupisteessä tarjotaan pääasiassa asiakirjojen vastaanottamista ja luovuttamista, asioiden vireillepanoon ja käsittelyyn liittyvää neuvontaa sekä tukea sähköisten palveluiden käyttöön. TEhallinnon sähköisten palveluiden kautta asiakkaat voivat nykyisin hoitaa mm. työnhakijaksi rekisteröitymisen, asiakastietojen muutokset, työvoimakoulutukseen hakeutumisen sekä työnhaun päättämisen. Lisäksi TE-hallinnon verkkosivut tarjoavat paikkavahtipalveluita sekä suoran linkin työnantajien ja -hakijoiden välille cv-nettipalvelussa. Tulevaisuudessa yhteispalvelupisteisiin on tarkoitus tuottaa myös henkilökohtaista palvelua etäpalveluna kuvapuhelin- tai videoneuvotteluyhteyden kautta. Muutoshaasteet valtakunnallisia Muutosten taustalla ovat Työ- ja elinkeinohallinnon vähenevät henkilöstöresurssit sekä valmisteilla oleva valtakunnallinen toimistoverkkouudistus. Uudistuksessa toimistojen ja toimipisteiden määrää vähennetään koko maassa tuntuvasti. Muutoshaasteet koskettavat Oulun seudun TE-toimistoa kokonaisuudessaan. Maan neljänneksi suurin toimisto operoi varsin laajalla maantieteellisellä alueella, viidessä eri toimipisteessä. Verkko- ja puhelinpalveluita kehitetään toimistossa aktiivisesti, sillä vaihtoehtoiset palvelukanavat auttavat säilyttämään palveluita silloinkin, kun toimistoverkko harvenee. Tavoitteena on aidosti asiakkaan tarpeiden mukaan rakentuva palvelu, jossa netti-, puhelin- ja henkilökohtaisella palvelulla on oma toisiaan täydentävä roolinsa. Iin alueen asiakkaita palvellaan ensisijaisesti Haukiputaan toimipisteessä, mutta asiakkaat voivat valita asiointipaikakseen vaihtoehtoisesti myös jonkin muun Oulun seudun tai Meri-Lapin TE-toimiston toimipisteen Oulun seudun TE-toimiston palvelut ja toimipisteet ovat osoitteessa: valtakunnalliset verkkopalvelut osoitteessa: Työlinja-puhelinpalvelut ma - pe klo 8 18, p YVA- KUULUTUS Metsähallitus Laatumaa suunnittelee tuulivoimapuiston rakentamista Iin kunnan Kuivaniemen kylän kaakkoispuolella noin 6 km etäisyydellä sijaitsevalle Myllykankaan alueelle. Ympäristövaikutusten arviointimenettelystä annetun lain mukainen hankkeen ympäristövaikutusten arviointiohjelma sekä YVA-kuulutus ovat nähtävillä Iin kunnanvirastossa, Iin pääkirjastossa ja Kuivaniemen kirjastossa sekä Simon kunnanvirastossa ja kirjastossa saakka. YVA-menettelyä koskeva yleisötilaisuus järjestetään keskiviikkona klo viihdekeskus Merihelmessä (Rynkyntie 9, Kuivaniemi). Tilaisuus alkaa kahvitarjoilulla klo Jokaisella on oikeus esittää mielipiteensä ympäristövaikutusten arviointiohjelmasta. Kannanotot toimitetaan mennessä Pohjois- Pohjanmaan elinkeino-, liikenne- ja ympäristökeskukselle sähköpostitse osoitteeseen tai kirjallisena postitse osoitteella PL 86, OULU. Kelan Oulun vakuutuspiirin toimistojen aukioloajat Iissä: perjantaisin kello ja kello muina aikoina saakka maanantai - perjantai kello ja kello alkaen maanantai perjantai kello ja kello Haukipudas: maanantai perjantai kello 9 12 ja kello muuna aikana: maanantai perjantai kello 9 16 Oulu: maanantai - keskiviikko ja perjantai kello 9-16 sekä torstaisin kello 9-17 Kaikkien Kelan toimistojen yhteystiedot ja aukioloajat voi tarkistaa palvelupisteen hausta: Kelan puhelinpalvelu palvelee asiakkaita arkisin kello Kelan palvelunumerot ovat osoitteessa: TYÖTÖN työnhakija! Tule perustamaan asiaasi edistävää yhdistystä. Perustamista koskeva kokous pidetään keskiviikkona 8.6. kello alkaen Iin Nätteporissa. Tervetuloa joukolla mukaan! KAHVITARJOILU. Lisätietoja: Erkki Kalliorinne, p LISÄTIETOJA ANTAVAT: Pohjois-Pohjanmaan ELY-keskuksesta: Tuukka Pahtamaa puh Kari Haapakangas puh Metsähallitus/Laatumaasta: Erkki Kunnari puh Olli-Matti Tervaniemi puh Pöyry Finland Oy:stä: Kalle Reinikainen puh
8 8 IIN HYVÄT TUULET Iin kuntatiedote viranomaistiedote 2/2011 Kesän aukioloajat Ohoi, kesällä mennään selvin päin Iin kunnanvirasto ja Kuivaniemitalo ovat suljettuina PÄIVÄHOITOPALVELUT: Haminan päiväkoti on suljettu ja avataan alkaen Lakson päiväkoti on suljettu ja avataan Vuoropäiväkoti Karpalot on auki koko kesän Kuivaniemen päiväkoti on auki koko kesän Alarannan päiväkoti on kiinni Ii-instituutti: KANSALAISOPISTO suljettuna KIRJASTO Kesäaukioloajat seuraavasti: Pääkirjasto: ma, ke, pe klo ti ja to klo la, su suljettu ke klo helatorstain aatto pe suljettu - juhannusaatto Kuivaniemen kirjasto: ma, ke, pe klo ti ja to klo la, su suljettu ke klo helatorstain aatto pe suljettu - juhannusaatto Kirjastoauto Akseli: normaalit reitit saakka auto ei liikennöi uudet aikataulut jaetaan elokuun alussa Museo: Museokahvila Huilinki, Iin kotiseutumuseo, Maa- ja metsätalousmuseo, Uittomuseo avoinna ti - su klo 11-17, ma suljettu. Taidekeskus KulttuuriKauppila avoinna ti-su klo 12-17, ma suljettu, juhannuksena suljettu. Liikunta- ja tapahtumapalvelut: Liikunta- ja tapahtumavastaava: p tai Vesilaitos: Kunnallistekniikan päällikkö, p Ilta- ja viikonloppupäivystys, p Rakennusvalvonta: Rakennustarkastaja Hannu Paasovaara tai Urpo Hyry , lupa-asiakirjojen pitää olla rakennusvalvonnassa mennessä, mikäli lupa halutaan ennen kunnanviraston sulkemista. Kunnan kiinteistöt: Kiinteistöjen päivystys, p Sosiaalityöntekijän puhelinpäivystys ma-pe klo (neuvonta ja päivystysluonteinen työ) p Kirjalliset toimeentulotukihakemukset voi toimittaa osoitteella: Oulunkaaren kuntayhtymä/perhepalvelut, PL 24, Ii tai kunnanviraston postilaatikkoon. Virka-ajan ulkopuolisen sosiaalipäivystyksen hoitaa Oulunkaaren sosiaalipäivystys (pääsääntöisesti lastensuojeluasiat), yhteydenotot hätäkeskuksen numeron 112 kautta. Kunnan virallinen ilmoitustaulu on sulkemisen ajan Nätteporissa, kirjastossa. Hyvää kesää! teksti LEILA SILTANEN Oulun seudulla toimii Ookko nää välittäjä -verkosto, jonka tarkoituksena on ehkäistä alkoholin välittämistä alaikäisille. Verkoston toiminnalla pyritään vaikuttamaan alaikäisten alkoholin saatavuuteen, alkoholin käyttöä koskeviin asenteisiin, tehdä tunnetuksi alkoholilakia, kehittää monitoimijainen työtapa sekä aktivoida paikallisen tason toimintaa. Yhteistyöverkosto on laatinut vanhemmille ja täysi-ikäisille nuorille kirjeet, joissa muistutetaan aikuisten vastuusta nuorten alkoholin käytössä. Kirjeiden avulla halutaan antaa tietoa ja neuvoja alaikäisen nuoren alkoholin käytön ehkäisemisen käytännön kysymyksiin. Siis nautitaan kesästä Ehkäisevän päihdetyön yhdyshenkilöt muistuttavat, että me aikuisina olemme vastuussa nuorista ja meillä on sekä oikeus että velvollisuus puuttua nuorten päihteiden käyttöön. Aikuisten asenteilla on vaikutusta omalla toiminnallamme voimme joko edistää tai ehkäistä nuorten juomista. Nuorten ilo on aitoa vain selvin päin. Alkoholi ja humalatila saattavat aiheuttaa erilaisia haittoja, kuten ihmissuhdekonflikteja, aggressioita ja uhkarohkeutta. Mitä voit vastuullisena nuorena aikuisena tehdä? Älä suostu ostamaan alkoholia alaikäiselle! Kaveruus ei riipu siitä. Todella nuorena aloitettu päihteiden käyttö voi aiheuttaa vakavia ongelmia tulevaisuudessa. Välittäjänä heität ensimmäisen kiven - ethän halua, että kaveristasi tulee alkoholisti. Oma asenteesi on tärkeä. Niiden perheiden nuoret juovat enemmän ja useammin, joissa vanhempien ja kavereiden suhtautuminen nuorten alkoholinkäyttöön on sallivaa tai välinpitämätöntä. Mikäli huomaat jonkun välittävän tai myyvän alkoholijuomia alaikäisille, informoi siitä kauppiaita ja poliisia. Voit ilmoittaa havainnoistasi paikkakuntasi poliisille numeroon 112. Lisätietoja Iin ehkäisevän päihdetyön yhdyshenkilöltä p kello välisenä aikana. Iin luonto ja tapahtumat sykähdyttävät, kysy lisää: Liikunta- ja tapahtumavastaava Tapio Rissanen p , Tapahtuma- ja hankesuunnittelija Riitta Räinä p , riitta.raina(a)ii.fi
KESÄ 2014. Ii Happens II HAPPENS 1
KESÄ 2014 Ii Happens II HAPPENS 1 SISÄLLYS II LYHYESTI... TAPAHTUMAKALENTERI... ART II BIENAALI... IIN LAULUVIIKKO... LOHIMARKKINAT... IIN KOTISEUTUPÄIVÄT... KUNINGASJÄTKÄ - Iin tukkilaiskisat... IIN KOTISEUTUMUSEOT...
Ii on käynnin. Iihin ainutlaatuinen ympäristö - taiteen puisto
03 2012 Ii on käynnin ARVOINEN Kesäkuussa Iissä riittää tekemistä ja näkemistä, eikä aiheetta: paikan historia on vanhaa perua. Kirjallisissa lähteissä Ii mainitaan ensimmäisen kerran vuonna 1374 kappelina.
Rakenna koti Iihin Iissä on ideaa Ii on kodikas ja kehittyvä kunta, joka tarjoaa asukkailleen viihtyisän ja turvallisen asuinympäristön maaseudun rauhassa lähellä kaikkia palveluita. Luonnonkauniissa kunnassa